# Anna Ballbona i Puig

Anna Ballbona i Puig (Montmeló, 1980) és una periodista i poeta catalana. Treballa al diari El Punt Avui i col·labora habitualment en mitjans com EL 9 NOU del Vallès Oriental i L'Esportiu, on manté una columna setmanal, i les revistes El Temps i Vallesos, entre d'altres. Com a periodista, ha treballat principalment els àmbits de Societat, Barcelona i Cultura. Va estudiar Periodisme i Teoria de la Literatura i Literatura Comparada. El 2008 va rebre el Premi Amadeu Oller amb el seu primer poemari, La mare que et renyava era un robot. El 2012 va publicar amb Labreu Edicions el poemari Conill de gàbia, on, a través d'un dietari poètic, proposa la recerca personal i formal d'una certa veritat. Ha participat en nombrosos recitals, com ara l'espectacle poètic Veus Paral·leles, que impulsa la Institució de les Lletres Catalanes. Manté el blog radiacions.blogspot.com.
L'any 2020 va rebre una de les Beques per a la creació literària de la Institució de les Lletres Catalanes pel projecte Cases d'ultratomba.

## Obres publicades

* 2008 — La mare que et renyava era un robot (Galerada, 2008)
* 2008 — Quàntiques! : 10 poetes joves en diferencial femení (Universitat Autònoma de Barcelona, 2008) [obra col·lectiva]
* 2012 — Conill de gàbia (Labreu Edicions)
* 2016 — Joyce i les gallines, finalista del Premi Llibres Anagrama de Novel·la 2016
* 2020 — No soc aquí

## Premis i reconeixements

* 2005 — Premi de Periodisme Amador Garrell i Alsina (2005), atorgat per Òmnium Cultural del Vallès Oriental pel reportatge d'investigació Vallesans a l'infern de Mauthausen, publicat a EL 9 NOU del Vallès Oriental. Aquest reportatge va ser finalista del Premi Tasis-Torrent de la Diputació de Barcelona.
* 2007 — Premi Crida als Escriptors Joves de Serra d'Or (2007), per l'article Sindreu: l'avantguarda esberlada, que es va publicar en el número d'octubre del 2008 de la revista.
* 2008 — Premi Amadeu Oller
* 2009 — Premi Salvador Reynaldos de Periodisme (per l'article La ironia que ens manca, sobre escriptors i periodistes dels anys 20 i 30).
* 2020 — Premi Anagrama de novel·la en català amb No soc aquí.

## Referències

* ↑ Ballart, Pere «Poesia». El Punt Avui, 27-09-2008 [Consulta: 20 gener 2014]. Arxivat 17 October 2022$^{[Datemismatch]}$ a Wayback Machine.
* ↑ «Articles d'Anna Ballbona a El Punt Avui». [Consulta: 20 gener 2014].
* ↑ Ballbona, Anna. «per-a-lordre-que-jo-necessitava Jordi Llavina: “El sonet m'ha servit com a motlle per a l'ordre que jo necessitava”». Web. El Temps. [Consulta: 1r maig 2014].
* ↑ «Articles de Anna Ballbona a Núvol». Núvol. [Consulta: 20 gener 2014].
* 1 2 Plantada, Esteve «Anna Ballbona presenta «Conill de gàbia», el seu nou llibre de poemes» (web). Naciódigital, 26-09-2012 [Consulta: 20 gener 2014].
* ↑ «Anna Ballbona. Labreu». Web. Labreu edicions. [Consulta: 20 gener 2014].
* ↑ «Auditoria-Subvencions concedides per la Institució de les Lletres Catalanes en l'àmbit de les lletres (2019-2020)» (PDF) p. 64. Departament de Cultura - Generalitat de Catalunya. [Consulta: 21 desembre 2022].
* ↑ Galves, Jordi «Atención: calidad». La Vanguardia, 24-09-2008 [Consulta: 20 gener 2014].
* ↑ Anna Ballbona Puig; et al. QUARKpoesia. Quàntiques! : 10 poetes joves en diferencial femení. Bellaterra, Barcelona: Universitat Autònoma de Barcelona, 2008. ISBN 978-84-490-2539-6 [Consulta: 22 gener 2014].
* ↑ Florit, Jordi «El conill d'Anna Ballbona, la llebre de la llibertat». Núvol (publicació digital), 29-09-2012 [Consulta: 20 gener 2014].
* ↑ ALÓS, Ernest Anagrama se estrena en la novela en catalán con Albert Forns y Anna Ballbona El Periódico de Catalunya, 18/01/2016
* ↑ «Anna Ballbona guanya el Premi Llibres Anagrama 2020», 20-01-2020. [Consulta: 21 gener 2020].

## Enllaços externs

* Blog de l'escriptora
* Anna Ballbona al portal Lletra de la UOC
* El compromís, Serguei Dovlàtov Arxivat 2014-05-02 a Wayback Machine. conte publicat a Paper de Vidre